Előterjesztés

a Közgyűlés részére

Tisztelt Közgyűlés!

A József Attila Színház Nonprofit Kft. 2014. során saját forrásból az alábbi felújításokat, beruházásokat, karbantartásokat tervezi megvalósítani:

|  |  |  |
| --- | --- | --- |
| 1. | I-II emeleti irodák festése, padló cseréje,  alagsori helyiségek festése, padló cseréje,  lépcsőház, folyosók padló cseréje, festése | 9.000.000 + Áfa |
| 2. | Művészbejáró terasz átépítése | 1 500 000 + Áfa |
| 3. | Stúdió oldalfal javítása, szigetelése | 1 200 000 + Áfa |
| 4. | Nézőtéri oldalsó lépcsők újjáépítése | 800 000 + Áfa |
| 5. | Színpadtechnikai karbantartás | 6 500 000 + Áfa |
| 6. | Parkoló kialakítása | 1 500 000 + Áfa |
| 7. | Tető szigetelés javítása és a nézőtéri aula feletti tetőfelület teljes cseréje (233,24 m2) | 15 000 000 + Áfa |
|  | **Összesen:** | **35 500 000 + Áfa** |

Az előzőekben jelzett felújítási munkák közül a tervezett tetőszigetelés javítása és a nézőtéri aula feletti tetőfelület teljes cseréje (233,24 m2) feladat közbeszerzéi eljárásának lefolytatása során történt előzetes műszaki feltárása alkalmával megállapításra került, hogy a tetőfelület szigetelése egy átázott cellulóz szigetelés. A javítása nem lehetséges, a teljes szigetelést a legalsó bitumenes rétegig el kell bontani és új szigetelést kell felrakni a összes (I-VIII) tetőfelületre (1311m2), melynek becsült költsége 28,0 milió Ft+áfa. A feladat a megvalósításhoz a József Attila Színház Nonprofit Kft. 20.000 eFt biztosítását kéri a Fővárosi Önkormányzattól, mely kérést mind műszaki, mind szakmai szempontból támogatandónak ítélünk. A szükséges forrást a „930001 Általános tartalék” cím előirányzat terhére javasoljuk biztosítani.

A Fővárosi Önkormányzat és a József Attila Színház Nonprofit Kft. között 2013. július 2–án FPH37/246-14/2013 iktatószámon - *a József Attila Színház Nonprofit Kft. 1134 Budapest, Váci út 63. cím alatt található ingatlant érintő felújításai tárgyában* - már megkötésre került egy Megvalósítási Megállapodás (a továbbiakban: Megállapodás), mely az alábbi műszaki feladatokat tartalmazza:

**2013. évi felújítások**

|  |  |  |  |
| --- | --- | --- | --- |
|  |  | **Feladat megnevezése** | **Becsült költség (bruttó összeg eFt-ban)** |
| 1. | 2013 | Tűzjelző és RWA (füst és hő elvezető) rendszer korszerűsítése | 11 400 |
| 2. | 2013 | Tartalékvilágítás, Szünetmentes tápegység (UPS), biztonsági világítás felújítása | 3 400 |
| 3. | 2013 | Fűtéskorszerűsítés I. ütem (hőközpont) | 11 700 |
| 4. | 2013 | Légtechnikai hálózat részleges felújítása | 2 550 |
| 5. | 2013 | Színész öltözők teljes felújítása | 18 800 |
| 6. | 2013 | Nézőtéri helyiségek, kiszolgáló helyiségek felújítása I. ütem  (a Szervezési Osztály Színházon belüli kialakítása) | 6 300 |
|  |  | Tartalékkeret | 5 000 |
|  |  | **ÖSSZESEN** | **59 150** |

**2014. évi felújítások tervezete**

|  |  |  |  |
| --- | --- | --- | --- |
|  |  | **Feladat megnevezése** | **Becsült költség (bruttó összeg eFt-ban)** |
| 1. | 2014 | Fűtéskorszerűsítés II. ütem (fűtési hálózat, radiátor csere) | 9 500 |
| 2. | 2014 | A színházi dolgozók számára fenntartott vizesblokkok teljes felújítása | 4 800 |
| 3. | 2014 | Színpadtér nyílászárói, függönyök cseréje | 8 000 |
| 4. | 2014 | Hatásvilágítási rendszer korszerűsítése | 24 000 |
| 5. | 2014 | Hangrendszer korszerűsítése | 8 000 |
| 6. | 2014 | Az épület elektromos hálózatának és világítási berendezéseinek felújítása I. ütem | 13 000 |
| 7. | 2014 | Nézőtéri székek cseréje 584 szék | 35 800 |
| 8. | 2014 | Külső nyílászárók cseréje | 11 350 |
|  |  | Tartalékkeret | 10 400 |
|  |  | **ÖSSZESEN** | **124 850** |

**2015. évi felújítások tervezete**

|  |  |  |  |
| --- | --- | --- | --- |
|  |  | **Feladat megnevezése** | **Becsült költség (bruttó összeg eFt-ban)** |
| 1. | 2015. | Nézők számára fenntartott vizesblokkok teljes felújítása | 5 800 |
| 2. | 2015. | Az épület elektromos hálózatának és világítási berendezéseinek felújítása II. ütem | 13 200 |
| 3. | 2015. | Nézőtéri helyiségek, kiszolgáló helyiségek felújítása II. ütem | 7 000 |
| 4. | 2015. | Nézőtéri előcsarnok üveg portál  Főbejárati portál | 9 800  6 000 |
|  |  | Tartalékkeret | 4 600 |
|  |  | **ÖSSZESEN** | **46 400** |

A jelen előterjesztés tárgyát képező 20.000 eFt biztosítása érdekében javasoljuk a Fővárosi Önkormányzat és a József Attila Színház Nonprofit Kft. között az előzőekben említett Megállapodás), és az annak mellékletét képező 6839 azonosító számú Engedélyokirat, valamint pénzügyi és műszaki ütemterv módosítását.

***A megvalósításra javasolt feladat szükségességének indokolása, a jelenlegi ellátottság bemutatása:***

A József Attila Színházban nagyobb beruházás, felújítás 1986-ban volt, amely azonban nem érintette a ház kiszolgáló helyiségeit, az öltözőket, a vizesblokkokat, a külső nyílászárókat, a folyosókat. A színpadi felsőgépeket 1986-ban lecserélték, de a gépek kialakítása, kivitele az akkori biztonságtechnikai követelményeknek sem felelt meg, és az elmúlt 30 év során történt elhasználódás következtében pedig elengedhetetlenül szükséges a biztonságos üzemeltetés érdekében a gépek cseréje. Az épület általános műszaki állapota rossz. A színpad padlóját 2000-ben cserélték, nem jó minőségű anyagból, ennek megfelelően a színházi üzem során teljesen elhasználódott, több helyen beszakadt, balesetveszélyessé vált.

Az intézmény vezetése 2012. évben önerőből 28 millió forint összegű felújítást, beruházást (a nézőtér padlószőnyegezése, a folyosók festése, és padlóburkolatának részleges felújítása) hajtott végre a biztonságos üzemeltetést előtérbe helyezve, a nézők kényelme és a színészek, dolgozók körülményeinek javítása érdekében, mérlegelve a legfontosabb teendőket. A színpad padlóját felújították, megfelelő karbantartás mellett 6 évig újabb cserét nem igényel. A színpadi gépek legfontosabb elemeinek, kötélzeteinek részleges cseréje megtörtént, használatuk biztonságosabb, de korszerűsítésük szükséges. A tervezett felújítási feladatok elsősorban a biztonságos üzemeltetést, másodsorban pedig komfortérzetet javító feladatokat tartalmazza rangsorolva a munkákat.

A 2013. évre tervezett feladatok (tűzjelző és RWA rendszer korszerűsítése; tartalékvilágítás, szünetmentes tápegység, biztonsági világítás felújítása; fűtéskorszerűsítés I. ütem-hőközpont; légtechnikai hálózat részleges felújítása; színész öltözők teljes felújítása; nézőtéri helyiségek, kiszolgáló helyiségek felújítása I. ütem-Szervezési Osztály kialakítása) megvalósításra kerültek, az éves 59,150 millió Ft teljes előirányzat kifizetésre került. A 2014. évre tervezett feladatok (fűtéskorszerűsítés II. ütem-fűtési hálózat, radiátor csere; dolgozói vizesblokkok teljes felújítása; színpadtér nyílászárói, függönyök cseréje; hatásvilágítási rendszer korszerűsítése; hangrendszer korszerűsítése; elektromos hálózat és világítási berendezések felújítása I. ütem; nézőtéri székek cseréje; külső nyílászárók cseréje) megvalósítása folyamatban van.

Az önerőből megvalósuló éves intézményi felújítási munkák között tervezett tetőjavítás műszaki feltárásánál megállapításra került, hogy a tetőfelület szigetelése egy átázott cellulóz szigetelés. A javítása nem lehetséges, a teljes szigetelést a legalsó bitumenes rétegig el kell bontani és új szigetelést kell felrakni, mely becsült költsége 28,0 milió Ft+áfa. A Főváros a megvalósításhoz bruttó 20,0 millió Ft-ot biztosít. A többlet pénzügyi fedezet biztosítása érdekében szükséges az engedélyokirat 1. sz. módosítása.

***Hatósági engedélyköteles beruházások és felújítások esetében a szükséges hatósági engedélyek megnevezése. Hatósági engedélyhez nem kötött beruházás vagy felújítás esetében az erről szóló nyilatkozat:***

A feladat megvalósításához építési engedély nem szükséges, szakhatósági hozzájárulás (Tűzoltóság) szükséges.

***A megvalósításra javasolt feladat várható élettartama, felújítási gyakorisága, egyéb fontos körülmények:***

Várható élettartam 15-20 év, szükség szerinti karbantartással.

***A megvalósításra javasolt feladat jellegétől függően az alapközmű, alapút helyzete, várható hatása a környezet állapotára és az infrastruktúra terhelésére:***

Az alapközmű, alapút helyzete változatlan, a környezet állapota javul, a felújítás növeli az üzemeltetés biztonságát, az infrastruktúra terhelése nem változik.

***A beruházással vagy felújítással érintett létesítmény működtetésének becsült éves többletköltsége, illetve költségmegtakarítása:***

A felújítás következtében a működtetés költsége változatlan.

***A megvalósításra javasolt feladat forrásainál figyelembe vett pályázati lehetőségek, külső és egyéb források megszerzésének lehetőségei:***

Egyéb források, pályázatok a feladat megvalósításához nem vehetők igénybe.

***Mindazon egyéb tények, körülmények, amelyek a beruházást vagy felújítást befolyásolhatják:***

A feladat megvalósítója a József Attila Színház Nonprofit Kft. Megvalósítási Megállapodás keretében.

***A megvalósításnak az 1998. évi XXVI. törvény szerinti feladatra vonatkozó részletezése:***

A felújítással érintett területen a törvény előírásai részben biztosításra kerülnek.

Az előterjesztéshez kapcsolódó költségvetési rendeletmódosításra jelen közgyűlési ülésen önálló napirend keretében kerül sor.

Javasoljuk a T. Közgyűlés számára a következő határozati javaslatok elfogadását.

Határozati javaslat

A Fővárosi Közgyűlés úgy dönt, hogy:

A „József Attila Színház részleges felújítása” feladat bruttó 230.400 ezer Ft-os összegét bruttó 20.000 ezer Ft-tal megemeli az 1311 m2 tetőszigetelés teljes cseréje megvalósíthatósága érdekében. Ezzel a feladat összköltsége: 250.400 ezer Ft lesz.

a feladat megvalósítása érdekében 20.000 ezer Ft-tal csökkenti a „930001 Általános tartalék” cím kiadási, azon belül tartalékok előirányzatát, ezzel egyidejűleg azonos összeggel megemeli a „812101 József Attila Színház Nonprofit Kft.”  cím kiadási előirányzatán a József Attila Színház részleges felújítása” feladatot, a kiadásokból:

önkormányzati és intézményi felújítások

(önkormányzati felújítások) 15.748 ezer Ft,

felújítási célú előzetesen felszámított ÁFA 4.252 ezer Ft.

|  |  |  |  |  |
| --- | --- | --- | --- | --- |
|  |  | | | |
|  | |  |  |  |
|  | |  |  |  |

Ezzel a feladat

* összköltsége: 250.400 eFt-ra emelkedik
* 2013. évi felhasználás: 59.150 eFt,
* 2014. évi üteme: 144.850 eFt-ra emelkedik

(ebből: nettó 114.055 eFt, egyenes áfa: 30.795 eFt),

* 2015. évi üteme: 46.400 eFt marad

(ebből: nettó 36.535 eFt, egyenes áfa 9.865 eFt).

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X.30.) Főv. Kgy. rendelet 12.§ (1) c) pontja értelmében jóváhagyja a 6839 egyedi azonosító számú, „József Attila Színház részleges felújítása” tárgyú engedélyokirat 1. számú módosítását a jelen előterjesztés 1. sz. melléklete szerinti tartalommal és felkéri a Főpolgármestert annak aláírására.

határidő: vonatkozó költségvetési rendeletmódosítás hatályba lépését követő 8 napon belül

felelős: Tarlós István főpolgármester

a Fővárosi Önkormányzat Szervezeti és Működési Szabályzatáról szóló 11/2013. (III.18.) Főv. Kgy. rendelet 42.§ (7) bekezdése szerint eseti jelleggel magához vonja a Fővárosi Önkormányzat vagyonáról, vagyonelemek feletti tulajdonosi jogok gyakorlásáról szóló 22/2012. (III.14.) Főv. Kgy. rendelet 23. § (2) bekezdés a) pontjában foglalt felhatalmazás szerinti Gazdasági Bizottsági hatáskört, és mint a Budapest XIII. kerület, Váci út 63. sz. alatti, 27817/1/A/1 hrsz-ú ingatlan 1/1 arányú tulajdonosa a József Attila Színház Nonprofit Kft., mint beruházó részére a benyújtott kérelemben foglaltak szerint hozzájárul, hogy az alábbi feladatokat saját forrásaiból elvégezze:

* az I-II. emeleti irodák festését, padló cseréjét, az alagsori helyiségek festését, a padló cseréjét, a lépcsőházak, folyosók padlójának cseréjét és festését,
* a művészbejáró teraszának átépítését, a Stúdió oldalfal javítását, szigetelését,
* a Nézőtéri oldalsó lépcsők újjáépítését,
* a színpadtechnikai karbantartást,
* a parkoló kialakítását
* a nézőtéri aula feletti tetőfelület teljes cseréjét (233,24 m2).

Budapest Főváros Önkormányzata és intézményei beruházási és felújítási tevékenysége előkészítésének, jóváhagyásának, megvalósításának rendjéről szóló 50/1998. (X.30.) Főv. Kgy. rendelet 16.§ (1) pontja értelmében jóváhagyja és megköti jelen előterjesztés 2. sz. mellékletét képező Megvalósítási Megállapodás 1. számú módosítását a jelen előterjesztés 1. sz. melléklete szerinti tartalommal és felkéri a Főpolgármestert annak aláírására.

határidő: vonatkozó költségvetési rendeletmódosítás hatályba lépését követő 8 napon belül

felelős: Tarlós István főpolgármester

**Határozathozatal módja:**

Az 1. számú határozati javaslat elfogadásához egyszerű szavazattöbbség, a 2., 3., 4. és 5. számú határozati javaslatok elfogadásához minősített szavazattöbbség szükséges.

Budapest, 2014. június „ ”

|  |
| --- |
| Csomós Miklós  főpolgármester-helyettes |
| Láttam: |
| Sárádi Kálmánné dr.  főjegyző |

mellékletek:

1. FPH037/246-14/2013. iktatószámú Megvalósítási Megállapodás mellékletekkel (Engedélyokirat és Műszaki pénzügyi ütemterv)
2. Engedélyokirat 1. számú módosítása
3. Megvalósítási megállapodás 1. számú módosítása